Document ID: 32013D0753

IZVEDBENI SKLEP KOMISIJE
z dne 11. decembra 2013
o spremembi Sklepa 2012/226/EU o drugem sklopu skupnih varnostnih ciljev za železniški sistem
(notificirano pod dokumentarno številko C(2013) 8780)
(Besedilo velja za EGP)
(2013/753/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2004/49/ES Evropskega parlamenta in Sveta z dne 29. aprila 2004 o varnosti na železnicah Skupnosti ter o spremembi Direktive Sveta 95/18/ES o izdaji licence prevoznikom v železniškem prometu in Direktive 2001/14/ES o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala (Direktiva o varnosti na železnici) (1) ter zlasti drugega pododstavka člena 7(3) Direktive,
ob upoštevanju naslednjega:
(1)
Komisija je v skladu z Direktivo 2004/49/ES Evropsko železniško agencijo (v nadaljnjem besedilu: agencija) pooblastila za pripravo osnutka skupnih varnostnih ciljev (v nadaljnjem besedilu: CST) in s tem povezanega osnutka skupnih varnostnih metod za obdobje od 2011 do 2015. Glede na letno oceno iz leta 2013 je agencija Komisiji podala svoje priporočilo za spremembo drugega sklopa CST, kot je določeno v Sklepu Komisije 2012/226/EU z dne 23. aprila 2012 o drugem sklopu skupnih varnostnih ciljev za železniški sistem (2). Ta sklep temelji na priporočilu agencije.
(2)
Ker za Bolgarijo, Romunijo in Slovaško niso bili na voljo dosledni podatki na nacionalni ravni, so bile nacionalne referenčne vrednosti za določene kategorije posamičnih tveganj sprva določene na podlagi ne povsem doslednih podatkov iz obdobja 2004-2006 ali na podlagi nacionalnih referenčnih vrednosti drugih držav članic. Zdaj je nacionalne referenčne vrednosti za te kategorije mogoče preračunati dosledno, zato bi bilo priložene preglednice treba nadomestiti.
(3)
Hrvaška je k Uniji pristopila 1. julija 2013. Za količinsko opredelitev trenutne varnostne učinkovitosti železniških sistemov na Hrvaškem so bile po metodologiji, uporabljeni za druge države članice, izračunane nacionalne referenčne vrednosti. Te nacionalne referenčne vrednosti bi bilo treba vključiti v Prilogo k Sklepu 2012/226/EU.
(4)
Sklep 2012/226/EU bi bilo zato treba ustrezno spremeniti.
(5)
Ukrepi iz tega sklepa so v skladu z mnenjem odbora iz člena 27(1) Direktive 2004/49/ES -
SPREJELA NASLEDNJI SKLEP:
Člen 1
Oddelek 1 „Nacionalne referenčne vrednosti (NRV)“ iz Priloge k Sklepu 2012/226/EU se nadomesti z besedilom iz Priloge k temu Sklepu.
Člen 2
Ta sklep je naslovljen na države članice.
V Bruslju, 11. decembra 2013

Labels: 8
18
15